วันนี้มาลองร้านดัง อีกแล้ว Cook with Love มาลองสาขาแรก ทางมายากมาก สำหรับคนไม่ได้อยู่เชียงใหม่ ต้องจองล่วงหน้า มีเป็นเซต สามารถเลือกได้ตามใจชอบ วันนี้มาคนเดียวค่ะ แต่กินเซตสองคน อร่อย สด อีกแล้ว สั่งเซตคุโรบุตะเซต ราคา 1,500 บาท ที่จริงอยากกินเซตอื่น แต่กินคนเดียวไม่หมด เลยลองชิมเซตที่ราคาถูกสุดก่อน

มาประเดิมจานแรกเลย
เรียกน้ำย่อย ถั่วแระญี่ปุ่น มาตรฐานถั่วแระ

จานที่สอง สลัดปลาดิบ มีกุ้งแซลมอล ปลาโอ(ถ้าจำไม่ผิด) ผัดสด ปลาสดมาก น้ำสลัดอร่อย  ผ่านๆ ชอบมากๆ จานนี้

จานที่สาม แซลมอนซาชิมิ มีสี่ชิ้น ชิ้นบิ๊กเบิ้ม สด อร่อย ชิ้นหนามาก และก็สด ผ่านค่ะ

จานที่สี่ หอยเชลล์อบชีส จานนี้ปลื้มมาก ชีสจริงๆ มีหอยเชลล์และปูอัดข้างใน ชอบ ชีสยืดๆกินตอนร้อนๆ

จานที่ห้า ซุปหม้อไฟกระดาษคุโรบุตะ ใช้กระดาษเยื่อไม้ไผ่ ข้อดีของกระดาษเยื่อไม้ไผ่ คือ ชูรสชาติอาหาร ดูดซึมสารพิษ สามารถตุ๋นได้ข้ามวันข้ามคืน รสชาติซุปอร่อย หมูคุโรบุตะนุ่ม

จานที่หก สเต็กหมูคุโรบุตะ จายใหญ่มาก เชฟบอกชิ้นขนาดสามคน โอ้ คือ มาคนเดียว เชฟมาหั่นให้ บีบเลม่อน ราดซอสให้ อร่อย หมักเข้าเนื้อ แต่หมูไม่ค่อยนุ่ม กลางๆ ปกติจะชอบกินนุ่ม คนชอบกลางๆน่าจะชอบ แต่รสชาติดีค่ะ

จานที่เจ็ด ข้าวห่อรวม ถ้าจำไม่ผิดน่าจะสไปซี่โรล เป็นแซลมอล เผ็ดๆ ห่อแตง ห่อสาหร่าย เราเฉยๆ รสชาติแปลกๆ แต่ปลาสด ให้คะแนนตรงปลาค่ะ

จานที่แปด ถั่วดำยอดชาเขียวหวาน เชฟบอกว่าจานนี้แถมฟรี ไม่ขาย เป็นถั่วแดงญี่ปุ่น กินกับไซรัป ราดด้วยนม ใช้เวลาทำสองวัน เราปลื้มมาก มันอร่อยมาก อยากจะกินอีก แต่ไม่ได้

สรุปโดยรวม ผ่านทุกอย่างค่ะ อร่อย สด สะอาด คุณภาพดี สมราคา เชฟดีทุกคนค่ะ บริการดีมาก ตั้งแต่จอง จนกลับ รอบหน้าจะมาชิม กุ้งล๊อบสเตอร์ ปู และก็เนื้อนะคะ